Sini-paelöölane
Sini-paelöölane (Catocala fraxini) on paelöölase perekonda öölaste sugukonda kuuluv liik liblikalisi. Eestis tavaline. Üks Eesti suurimaid liblikalisi. Valmikud lendavad augustis, septembris ja oktoobri alguses, aktiivsed öösiti. Munetakse ükshaaval puuokstele. Talvitub munadena. Röövikud toituvad haaval, saarel ja teistel lehtpuudel mais ja juunis. Päevaajal röövikud puhkavad toidutaimede okstel. Nukuna mullas kuni 6 nädalat. 2017. aasta sügisel esitati sini-paelöölane üheks Eesti rahvusliblika kandidaadiks.